Document ID: /roh_data/filtered/fineweb-2-filterrobots_roh.jsonl.gz/16639

La Societad svizra da radio e televisiun SSR – ina part da la varietad da medias svizra
La SSR è ina part da la plazza da medias Svizra. Quai che capita là reguarda tuts, perquai ch'ina purschida da medias independenta e variada è impurtanta per che la democrazia funcziunia.
Ni la furmaziun, ni la cuntinuitad da la dimensiun necessaria da la purschida da medias na capitan però automaticamain. Per quest motiv vegnan sustegnids en Svizra – sper la SSR – 21 emetturs da radio privats e 13 staziuns da televisiun privatas cun circa 67,5 milliuns entradas da taxas (stadi dal 2016). Gasettas vegnan subvenziunadas en Svizra indirectamain cun daners statals, per exempel cun servetschs da distribuziun da la posta reducids. Spezialmain gasettas vegnan pli e pli sut pressiun pervia da l'internet sco funtauna d'infurmaziuns gratuita. Il dumber da titels da gasetta è dapi onns regressiv.
En quest champ da tensiuns sto la SSR procurar precautamain che la varietad da medias en Svizra vegnia mantegnida er en l'avegnir – er or d'agen interess.